
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 377 


24 Μαρτίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση και προκήρυξη διενέργειας της έρευνας δια¬ 
κίνησης επιβατών, εμπορευμάτων και κινητών μο¬ 
νάδων, γραμμών εσωτερικού - εξωτερικού σύμφω¬ 
να με το εναρμονισμένο με την Ευρωπαϊκή Ένωση 

στατιστικό σύστημα για το έτος 2000. 1 

Ανάθεση, έγκριση και προκήρυξη διενέργειας στατι¬ 
στικών ερευνών Οδικών Εμπορευματικών Μεταφο¬ 
ρών . 2 

Πάγια επιχορήγηση για έξοδα καθαριότητας των Υπη¬ 
ρεσιών Στατιστικής Νομών. 3 

Ίδρυση Σχολών Προπονητών ΤΑΕΚ\Λ/ΟΝϋΟ Β’ και Γ’ 

κατηγορίας. 4 

Ίδρυση Σχολής Προπονητών Άρσης βαρών Γ’ κατηγο¬ 
ρίας . 5 

Ανακαθορισμός της τοπικής αρμοδιότητας του Τμή¬ 
ματος Τροχαίας Καρδίτσας της Αστυνομικής Διεύ¬ 
θυνσης Καρδίτσης. 6 


ΑΠΟΦΑΣΕΙ Σ 

Αριθ. 3482/Γ-97 (1) 

Έγκριση και προκήρυξη διενέργειας της έρευνας διακί¬ 
νησης επιβατών, εμπορευμάτων και κινητών μονάδων, 
γραμμών εσωτερικού - εξωτερικού σύμφωνα με το 
εναρμονισμένο με την Ευρωπαϊκή Ένωση στατιστικό 
σύστημα για το έτος 2000. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΥΦΥΠΟΥΡΓΟΣ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. του Ν. Δ. 3627/56 «περί οργανώσεως της ΕΣΥΕ» και 
των Π. Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.ΓΈΣΥΕ». 

β.του Ν. 1558/85 «περί Κυβερνήσεως και Κυβερνητικών 
οργάνων» και του άρθρου 27 του Ν. 2081/92. 

γ. του άρθρου 9του Ν. 2392/96 «Πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 


δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ, 

δ. του άρθρου 2362/95 «Περί Δημοσίου Λογιστικού 
Ελέγχου των δαπανών του Κράτους και άλλες διατάξεις», 

ε. την απόφαση με αριθμό 1107147/1239/006Α74.11.96 
του Υπουργού Οικονομικών με θέμα «Ανάθεση αρμοδιο- 
τήτωντου Υπουργού Οικονομικών στους Υφυπουργούς». 

2. Τηνυπ’ αριθ. 12889/90/23-4-1960 κοινή απόφαση των 
Υπουργών Συντονισμού και Εμπορικής Ναυτιλίας «Περί 
καθορισμού στατιστικών εργασιών περιληφθεισομένων 
εις το βραχυχρόνιο πρόγραμμα της Υπηρεσίας του 
Υπουργείου Εμπορικής Ναυτιλίας και κατανομής αυτών 
μεταξύ της Υπηρεσίας ταύτης και της Κεντρικής Υπηρε¬ 
σίας της ΕΣΥΕ», όπως αυτή συμπληρώθηκε με τις μετα¬ 
γενέστερες υπουργικές αποφάσεις με αριθ. 24692/Β- 
227/25-10-63 και 15495/Β-19-8-78. 

3. Την οδηγία 95/64/8-12-95 του Συμβουλίου της Ευρω¬ 
παϊκής Ένωσης «Περί εναρμόνισης των στατιστικών κα¬ 
ταγραφών για τις θαλάσσιες μεταφορές εμπορευμάτων 
και επιβατών. 

4. Την κοινή υπουργική απόφαση αριθ. 6792/Γ-81/11-4- 

97 των Υπουργών Εθνικής Οικονομίας και Εμπορικής 
Ναυτιλίας και του Υφυπουργού Οικονομικών με θέμα 
«Ανάθεση και έγκριση διενέργειας ειδικών στατιστικών 
εργασιών στον τομέα θαλασσίων μεταφορών επιβατών, 
εμπορευμάτων και τροχοφόρων». 

5. Τα συμβόλαια αριθ. Β98-1327040-81Ν 5336-311Β/Ρ Ε1 

98 020/28-12-98 και Β99-Β2 704010-312 82540/ΡΕ Ε1 99 
025 Ε/3υΒ/6-9-99 που έχουν συναφθεί μεταξύ της Γ. Γ. 
ΕΣΥΕ και του Στατιστικού Γ ραφείου των Ευρωπαϊκών Κοι¬ 
νοτήτων (ΕΙΙΒ03ΤΑΤ) και τα οποία αναφέρονται στη διε¬ 
νέργεια καθορισμένων εργασιών για την εφαρμογή της 
οδηγίας 95/64 στα πλαίσια της εναρμόνισης των στατιστι¬ 
κών καταγραφών στοντομέατων θαλασσίων μεταφορών. 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη ύψους 18.600.000 δρχ. σε βά¬ 
ρος του τακτιμού προϋπολογισμού της Γ. Γ ΕΣΥΕ (ειδ. φο¬ 
ρέας 13-610 και ΚΑΕ 5354) για το οικονομικό έτος 2000. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της Ε.Ε., τα οποία θα σταλούν σε λογαριασμό 
της Γ. Γ. ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο- 

νομικών 9611/3860/3-4-80 με θέμα «Εμφάνιση δοσολη- 
ψιώντου Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ. ΕΣΥΕ (ειδ. φορέ¬ 
ας 13-610 και ΚΑΕ 5354). 

7. Τις σχετικές εισηγήσεις με αριθ. Θ3-1316/22-12-99 
και Θ3-92/7-2-2000 του Τμήματος Στατιστικών Εμπορικής 
Ναυτιλίας της Δ/νσης Διανεμητικού Εμπορίου και Υπηρε¬ 
σιών και τη σύμφωνη γνώμη της Δ/νσης Μεθοδολογίας 
και Προγράμματος της Γ.Γ. ΕΣΥΕ, αποφασίζουμε: 

1. Εγκρίνουμε και προκηρύσσουμε στο Τμήμα Στατιστι¬ 
κών Εμπορικής ΝαυτιλίαςτηςΔ/νσηςΔιανεμητικού Εμπο¬ 
ρίου και Υπηρεσιών της Γ.Γ. ΕΣΥΕ την κατά μήνα διενέρ¬ 
γεια έρευνας συλλογής, επεξεργασίας και παροχής στοι¬ 
χείων αναφορικά με το μεταφορικό έργο των πλοίων, 
σύμφωνα με το νέο εναρμονισμένο στατιστικό σύστημα, 
το οποίο εφαρμόζεται στη χώρα μας από 1-1-1999, σύμ¬ 
φωνα με την Οδηγία 95/64 της Ευρωπαϊκής Ένωσης. 

2. Ως πηγές άντλησης των πρωτογενών στατιστικών 
στοιχείων θα χρησιμοποιηθούν οι κατωτέρω φορείς: 

α. Οι ναυτιλιακές επιχειρήσεις των πλοίων και οι αρμό¬ 
διοι Οικονομικοί Αξιωματικοί για τα στοιχεία κίνησης επι¬ 
βατών και κινητών μονάδων (και των φορτίων των φορτη¬ 
γών οχημάτων), που μεταφέρονται με πλοία επιβατηγό, 
επιβατηγά-οχηματαγωγά, φορτηγά-οχηματαγωγά και 
οχηματαγωγά γραμμών εσωτερικού-εξωτερικού καθώς 
και για στοιχεία κίνησης περιηγητών με τουριστικά πλοία 
και θαλαμηγούς. 

β. Οι Λιμενικές Αρχές εσωτερικού για στοιχεία διακίνη¬ 
σης επιβατών, κινητών μονάδων και φορτίων που μεταφέ- 
ρονται με Π/Θ πλοία τοπικών συγκοινωνιών και μετέπειτα 
οι κοινοπραξίες των πορθμείων πλοίων για την παροχή 
στοιχείων αναλυτικά κατά πλοίο και για το σύνολο των 
δρομολογίων κατά ημέρα. 

γ. Οι Ναυτικοί πράκτορες τωνπλοίων, σε συνεργασία με 
τις Λιμενικές Αρχές για στοιχεία Εμπορευματικής κίνησης 
εσωτερικού (ακτοπλοϊίας) και εξωτερικού, συμπεριλαμ¬ 
βανομένων των κινητών μονάδων (Πο-Ρο) και των εμπο¬ 
ρευματοκιβωτίων κατά είδος και μέγεθος, πλην των λιμέ¬ 
νων Πειραιά και Θεσσαλονίκης, για τους οποίους τα αντί¬ 
στοιχα στοιχεία θα συγκεντρώνονται από τα Τμήματα 
Στατιστικής ΟΛΠ και ΟΛΘ. Ειδικά στο λιμένα του Πειραιά 
η ΓΕΠΕ θα φροντίζει για τη συμπλήρωση των ερωτημα¬ 
τολογίων 5Α και 6Α τα οποία θα παραδίδουν οι ναυτικοί 
πράκτορες στον ΟΛΠ. Επίσης οι ναυτικοί πράκτορες θα 
συμπληρώνουν και θα αποστέλλουν στον ΟΛΠ την απα¬ 
ραίτητη «ΑΝΑΚΕΦΑΛΑΙΩΣΗ» των δηλωτικών. 

δ. Τα πρακτορεία έκδοσης εισιτηρίων για τη διάθεση 
φωτοαντιγράφου φορτωτικών ή τη συμπλήρωση σχετι¬ 
κής υπεύθυνης δήλωσης εκ μέρους των οδηγών των φορ¬ 
τηγών οχημάτων την οποία θα παραδίδουν στον Οικονο¬ 
μικό Αξιωματικό του πλοίου. 

3. Για την εξυπηρέτηση των σκοπών αυτώντης έρευνας 
θα χρησιμοποιηθούν τα ακόλουθα ερωτηματολόγια: 

α. Δελτίο 15Α, για την καταγραφή της διακίνησης επι¬ 
βατών, τροχοφόρων (κατά κατηγορία) και φορτίων που 
διακινούνται με πλοία επιβατηγό, επιβατηγά-οχηματαγω- 
γά, φορτηγά-οχηματαγωγά και οχηματαγωγά, συμπερι¬ 
λαμβανομένων και των πλοίων που εξυπηρετούν πορ- 
θμειακές γραμμές (χωρητικότητα πλοίων 10 Κ.Κ.Χ. και 
άνω). 

β. Δελτίο 5Α, για την καταγραφή της διακίνησης εμπο¬ 
ρευμάτων που μεταφέρουν πλοία χωρητικότητας 10 ΚΧΧ 


και άνω και καταπλέουν στους ελληνικούς λιμένες, προ¬ 
ερχόμενα από το εξωτερικό. 

γ. Δελτίο 6Α, για την καταγραφή της διακίνησης εμπο¬ 
ρευμάτων που μεταφέρουν πλοία χωρητικότητας 10 ΚΧΧ 
και άνω, με προορισμό λιμένες του εξωτερικού. 

δ. Δελτίο 6Β. για την καταγραφή της διακίνησης εμπο¬ 
ρευμάτων που μεταφέρουν πλοία χωρητικότητας 10 ΚΧΧ 
και άνω, μεταξύ ελληνικών λιμένων. 

ε. Δελτίο 15 Β, για την καταγραφή της κίνησης των του¬ 
ριστικών πλοίων, τα οποία εκτελούν κυρίως κυκλικά ταξί¬ 
δια σε γραμμές εσωτερικού και εξωτερικού καθώς και της 
διακίνησης των περιηγητών στους λιμένες της χώρας. 

στ. Παράρτημα 18, για την καταγραφή όλωντωνπλοίων 
που προσεγγίζουν στους ελληνικούς λιμένες. 

Τέλος στα ανωτέρω ερωτηματολόγια καταγράφεται 
πλήρως η ναυτιλιακή κίνηση για κάθε λιμένα της χώρας, 
συμπεριλαμβανομένων των προσεγγίσεων και για μη 
εμπορικούς σκοπούς. 

4. Η έρευνα θα είναι απογραφική, τόσο σε αναφορά λι¬ 
μένα όσο και σε αναφορά πλοίου, ελληνικής και ξένης ση¬ 
μαίας, προκειμένου τα παραγόμενα στατιστικά στοιχεία 
να αποτελόσουν τη βάση για τη χάραξη ορθής ναυτιλια¬ 
κής πολιτικής σε εθνικό και Κοινοτικό επίπεδο. 

5. Για την ολοκλήρωση των εργασιών θα χρησιμοποιη¬ 
θούν τα υπάρχοντα μητρώα πλοίων με ελληνική και ξένη 
σημαία, τα οποία θα ενημερώνονται καθημερινά βάσει 
των μεταβολών που επέρχονται. 

6. Τα όργανα που θα χρησιμοποιηθούν για τη διενέρ¬ 
γεια της έρευνας θα είναι: 

α. Υπάλληλοιτης Γ.Γ. ΕΣΥΕ, μόνιμοι και με σύμβαση Ι.Δ. 
β. Τρεις (3) εμπειρογνώμονες ειδικοί σε θέματα θαλασ¬ 
σίων μεταφορών. 

γ. Οκτώ (8) εκπρόσωποι των λοιπών εμπλεκομένων φο¬ 
ρέων (ΥΕΝ, Εφοπλιστικές Ενώσεις, Σύνδεσμοι Ναυτικών 
Πρακτόρων, Οικονομικοί Αξιωματικοί των πλοίων κλπ.). 

Οι ανωτέρω θα εργαστούν και πέραν του κανονικού και 
του συνήθους υπερωριακού ωραρίου εργασίας των Δη¬ 
μοσίων Υπηρεσιών. 

7.0 Ορισμός των ανωτέρω οργάνων θα γίνει με απόφα¬ 
ση του Γ ενικού Γ ραμματέα της ΕΣΥΕ, ενώ ο καθορισμός 
της αμοιβής τους θα γίνει με νεότερες αποφάσεις μας. 

8. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΕΜΠΟΡΙΚΗΣ ΝΑΥΤΙΛΙΑΣ 

Σ. ΣΟΥΜΑΚΗΣ 

-♦- 

Αριθ. 3481/Γ-40 (2) 

Ανάθεση, έγκριση και προκήρυξη διενέργειας στατιστι¬ 
κών ερευνών Οδικών Εμπορευματικών Μεταφορών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΥΦΥΠΟΥΡΓΟΣ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. του ΝΑ. 3627/56 «περί οργανώσεως της ΕΣΥΕ» και 
των Π.Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ. ΕΣΥΕ». 

β. του Ν. 1558/85 «περί Κυβερνήσεως και Κυβερνητικών 
Οργάνων», του άρθρου 27του Ν. 2081/92 και του άρθρου 
1 του Ν. 2469/1997. 

γ.του άρθρου 9του Ν. 2392/96 «πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία. Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ». 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις», 

ε. την απόφαση αριθ. 1107147/1239/006Α/4-10-96 του 
Υπουργού Οικονομικών με θέμα: «Ανάθεση αρμοδιοτή¬ 
των του Υπουργού Οικονομικών στους Υφυπουργούς Οι¬ 
κονομικών». 

2. Τον Κανονισμό της Ε.Ε. αριθ. 1172/98 για τις Οδικές 
Εμπορευματικές Μεταφορές αγαθών. 

3. Το Συμβόλαιο αριθ. Β99-Β2704010-812.85394/Ρ Ε1 
99 031 /δΕΙΒ Ν550, το οποίο έχει συναφθεί μεταξύ της 
Γ.Γ. ΕΣΥΕ και του Στατιστικού Γ ραφείουτων Ευρωπαϊκών 
Κοινοτήτων (ΕυποεΙαί), ύψους 18.500 θυΐΌ. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού της Γ.Γ. ΕΣΥΕ (ειδ. Φορέας 13-610 και ΚΑΕ 
5354) ύψους 5.000.000 δρχ. για το οικονομικό έτος 2000 
και συγκεκριμένα: 

• Για τη διενέργεια της Στατιστικής Έρευνας Οδικών 
Εμπορευματικών Μεταφορών Εσωτερικού 2.000.000 
δρχ. 

• Για τη διενέργεια της Στατιστικής Έρευνας Διεθνών 
Οδικών Εμπορευματικών Μεταφορών 3.000.000 δρχ. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της Ε.Ε., τα όποια σα σταλούν στο λογαριασμό 
της Γ.Γ. ΕΣΥΕ στην Τράπεζα της Ελλάδος, σύμφωνα δε με 
την κοινή απόφαση των Υπουργών Συντονισμού και Οικο¬ 
νομικών 9611/3860/3-4-80 με θέμα: «Εμφάνιση δοσολη¬ 
ψιών του Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ. ΕΣΥΕ (ειδ. 
Φορέας 13-610 και ΚΑΕ 5354). 

5. Τη σχετική εισήγηση του Τμήματος Στατιστικών Με¬ 
ταφορών και Επικοινωνιών της Δ/νσης Διανεμητικού 
Εμπορίου και Υπηρεσιών και τη σύμφωνη γνώμη της 
Δ/νσης Μεθοδολογίας και Προγράμματος της Γ.Γ. ΕΣΥΕ, 
αποφασίζουμε: 

1. α. Αναθέτουμε στο Τμήμα Στατιστικών Μεταφορών 
και Επικοινωνιών της Δ/νσης Διανεμητικού Εμπορίου και 
Υπηρεσιών της Γ.Γ. ΕΣΥΕ τη διενέργεια των ακόλουθων 
ερευνών: 

-Τη δειγματοληπτική Στατιστική Έρευνα Οδικών Εμπο¬ 
ρευματικών Μεταφορών Εσωτερικού, με μηνιαίο δείγμα 
χιλίων διακοσίων (1,200) φορτηγών αυτοκινήτων και τα 
έτη αναφοράς των στοιχείων θα είναι τα 1999 και 2000. 

- Την απογραφική Στατιστική Έρευνα Διεθνών Οδικών 
Εμπορευματικών Μεταφορών, με πηγή των στοιχείων τα 
Τελωνεία της χώρας και τα έτη αναφοράς τους θα είναι τα 
1999 και 2000. 

β. Εγκρίνουμε και προκηρύσσουμε τη διενέργεια των 
ανωτέρω ερευνών από το Τμήμα Στατιστικών Μεταφο¬ 
ρών και Επικοινωνιών της Δ/νσης Διανεμητικού Εμπορίου 
και Υπηρεσιών της Γ.Γ. ΕΣΥΕ εντός του έτους 2000. 

2. Σκοπός των ερευνών αυτών είναι η συγκέντρωση στα¬ 


τιστικών στοιχείων επί των Οδικών Εμπορευματικών Με¬ 
ταφορών αγαθών, στο εσωτερικό της χώρας και στο εξω¬ 
τερικό. 

3. Τα όργανα τα οποία θα χρησιμοποιηθούν καθόλη τη 
διάρκεια των ανωτέρω ερευνών θα είναι υπάλληλοι της 
Γ.Γ. ΕΣΥΕ, μόνιμοι και με σύμβαση ΙΔ. και υπάλληλοι του 
Υπουργείου Οικονομικών, οι οποίοι θα εργαστούν και πέ¬ 
ραν του κανονικού και του συνήθους υπερωριακού ωρα¬ 
ρίου εργασίας των Δημοσίων Υπηρεσιών. 

4. Ο ορισμός των ανωτέρω οργάνων θα γίνει με απόφα¬ 
ση του Γενικού Γραμματέα της ΕΣΥΕ και η αμοιβή αυτών 
θα καθοριστεί με νεότερη απόφαση μας. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. ΜΑΝΤΕΛΗΣ 
-♦- 

Αριθ. 3484/Β/682 (3) 

Πάγια επιχορήγηση για έξοδα καθαριότητας των Υπηρε¬ 
σιών Στατιστικής Νομών. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ - 
ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις: 

α.- του Ν.Δ. 3627/1956 «περί οργανώσεως της ΕΣΥΕ», 
του Π.Δ. 1143/80 «περί Οργανισμού της ΕΣΥΕ» και του 
Π.Δ. 532/91 «περί οργανισμού της Γ.Γ. ΕΣΥΕ», 

β.-του Ν. 1558/85 «Κυβέρνηση και Κυβερνητικά όργανα», 

γ.-του άρθρου 2του Ν. 2314/1953 «περίτροποποιήσε- 
ως των περί καθαρισμού των Δημοσίων καταστημάτων 
διατάξεων», 

δ.- του Ν. 2362/27.11.95 «περί Δημοσίου Λογιστικού 
κ.λ.π.», 

ε.- του Π.Δ. 138/98 «ανάληψη υποχρεώσεων από τους 
Διατάκτες». 

2. -Την 194902/1969 (άρθρο 4) απόφαση του Υπουργού 
Οικονομικών «περί διαδικασίας πληρωμής σταθερών 
διαρκούς η περιοδικού χαρακτήρας δαπανών». 

3. -Την απόφαση με αριθ. 1107147/1239/006Α74.10.96 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

4. - Το γεγονός ότι οι παρακάτω Υπηρεσίες Στατιστικής 
Νομών κατά το έτος 2000 δεν θα εξυπηρετηθούν από Κα¬ 
θαρίστριες άλλων Δημοσίων Υπηρεσιών. 

5. - Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους δέκατριών εκατομμυρίων 
εννιακοσίων ογδόντα χιλιάδων (13.980.000) δρχ., που θα 
καλυφθεί από τις πιστώσεις του προϋπολογισμού της Γ.Γ. 
ΕΣΥΕ (Φορέας 13-610) οικον. έτους 2000του Κ.Α.Ε. 1232, 
αποφασίζουμε: 

1.- Εγκρίνουμε δαπάνη ποσού δραχμών δέκα τριών εκα¬ 
τομμυρίων εννιακοσίων ογδόντα χιλιάδων (13.980.000), 
σε βάρος της πίστωσης του Κ.Α.Ε. 1232 του Ειδικού Φο¬ 
ρέα 13-610 (Γ.Γ. ΕΣΥΕ) του προϋπολογισμού οικον. έτους 
2000 για την καταβολή μηνιαίας πάγιας επιχορήγησης 
εξόδων καθαριότητας των καταστημάτων των παρακάτω 

Υπηρεσιών Στατιστικής Νομών από 1η Ιανουάριου 2000 
μέχρι 31 Δεκεμβρίου 2000. 

Η πάγια επιχορήγηση καθορίζεται για κάθε μήνα ως 
εξής: 

α.- Για την Υπηρεσία Στατιστικής στο Νομό Θεσσαλονί¬ 
κης σε εβδομήντα χιλιάδες (70.000) δρχ. 

β.- Γιατις Υπηρεσίες Στατιστικής στους Νομούς Αχαιός, 
Ηρακλείου και Λάρισας σε τριάντα χιλιάδες (30.000) δρχ. 
η κάθε μία. 

γ.- Για τις Υπηρεσίες Στατιστικής στους Νομούς Αι- 
τωλ/νίας, Αργολίδας, Αρκαδίας, Βοιωτίας, Δωδεκανή- 
σου, Εύβοιας, Έβρου, Ημαθίας, Ηλείας, Θεσπρωτίας, Ιω- 
αννίνων, Καρδίτσας, Κοζάνης, Κορινθίας, Κυκλάδων, Λα¬ 
κωνίας, Λευκάδας, Λέσβου, Μαγνησίας, Μεσσηνίας, 
Πέλλας, Πιερίας, ΠρέβεΖας, Ρεθύμνου, Ροδόπης, Σερ¬ 
ρών, Τρικάλων, Φθιώτιδας, Φωκίδας, Χαλκιδικής και Χα¬ 
νιών σε είκοσι πέντε χιλιάδες (25.000) δρχ. η κάθε μία. 

δ.- Γιατις Υπηρεσίες Στατιστικής στους Νομούς Άρτας, 
Γρεβενών, Ευρυτανίας, Ζακύνθου, Καστοριάς, Κέρκυ¬ 
ρας, Κεφαλληνίας, Κιλκίς, Σάμου και Χίου σε είκοσι τρεις 
χιλιάδες (23.000) δρχ. η κάθε μία. 

2. - Η παραπάνω για κάθε μήνα πάγια επιχορήγηση θα 
καταβάλλεται στους Προϊσταμένους των Υπηρεσιών Στα¬ 
τιστικής των ανωτέρω Νομών, σύμφωνα με την 
194902/1969 απόφαση του Υπουργού Οικονομικών «περί 
διαδικασίας πληρωμής σταθερών διαρκούς ή περιοδικού 
χαρακτήρας δαπανών». 

3. - Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Μαρτίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν.ΧΡΙΣΤΟΔΟΥΛΑΚΗΣ 

-♦- 

Αριθ. 2098 (4) 

Ίδρυση Σχολών Προπονητών ΤΑΕΚίΛ/ΟΝΩΟ Β' και Γ’ κα¬ 
τηγορίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις 

α. Του Α.Ν. 397/68 «Περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β. Του Π.Δ. 77/85 «Οργανισμός της Γενικής Γ ραμματεί¬ 
ας Αθλητισμού». 

γ. Του Ν.2725/17-6-99 (ΦΕΚ121 /Α/99)άρθρο 136παρ.6. 

2. Την αριθμ. 32741/3-12-96 (ΦΕΚ 1120/Β/96) απόφαση 
«Μεταβίβαση αρμοδιοτήτων Υφυπουργού και δικαιώμα¬ 
τος υπογραφής «Με εντολή Υφυπουργού» στον Γενικό 
Γραμματέα Αθλητισμού καθώς και τους λοιπούς υπηρε¬ 
σιακούς παράγοντες». 

3. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύονται Σχολές Προπονητών ΤΑΕΚΪΛ/ΟΝΟΟ Β' και Γ 
κατηγορίας η οποίες θα λειτουργήσουν στη Θεσσαλονί¬ 
κη στο Αλεξάνδρειο Αθλητικό Μέλαθρο από 14/3- 
3/4/2000. 

Η Διοίκηση, η Διεύθυνση, η λειτουργία των σχολών και 
κάθε άλλη λεπτομέρεια, καθορίζονται ως εξής: 

• ΔΙΟΙΚΗΣΗ ΤΩΝ ΣΧΟΛΩΝ 

Οι Σχολές διοικούνται από πενταμελή Επιτροπή, η 
οποία συγκροτείται από τους: 


1.1. ΟΙΚΟΝΟΜΟΥ, ΠΡΟΕΔΡΟ 

2. Μ. ΧΡΥΣΟΣΤΟΜΙΔΟΥ, ΜΕΛΟΣ 

3.1. ΤΣΩΛΗΣ, ΜΕΛΟΣ 

4. Α. ΠΡΑΓΑΛΟ, ΜΕΛΟΣ 

5. Κ. ΙΩΑΝΝΟΥ, ΜΕΛΟΣ 

Γ ραμματέαςτης Επιτροπής Διοίκησηςτων Σχολών, ορί¬ 
ζεται ο Κωνσταντίνος ΠΑΠΑΝΑΣΤΑΣΙΟΥ μόνιμος υπάλλη¬ 
λος της Γ ενικής Γ ραμματείας Αθλητισμού. 

Υπόλογος της Επιτροπής Διοίκησης των Σχολών ορίζε¬ 
ται η ΓΑΡ. ΚΑΤΣΙΚΑ, μόνιμος υπάλληλος της Γενικής 
Γ ραμματείας Αθλητισμού, που υποχρεούται να υποβάλει 
απολογισμό δαπανών μέσα σε έξι (6) μήνες από τη λήξη 
λειτουργίας των σχολών, κοινοποιώντας τον και στο Τμή¬ 
μα Αθλητικής Επιμόρφωσης. 

Η Επιτροπή διοίκησης, έχει τις ακόλουθες αρμοδιότη¬ 
τες: 

1. Εισηγείται τα κατάλληλα πρόσωπα για την απασχό¬ 
ληση τους στα καθήκοντα του διδακτικού προσωπικού τα 
οποία οριστικοποιούνται με απόφαση του Γ ενικού Γ ραμ¬ 
ματέα Αθλητισμού. 

2. Καταρτίζει και υποβάλλει για έγκριση στον Γενικό 
Γ ραμματέα Αθλητισμού αναλυτικό προϋπολογισμό δα¬ 
πανών της σχολής ύστερα από εισήγηση του Τμήματος 
Αθλητικής Επιμόρφωσης. 

3. Ελέγχει τα δικαιολογητικά των υποψηφίων που θα 
φοιτήσουν στις σχολές, συντάσσει τον πίνακα όσων συ¬ 
γκεντρώνουν τις απαραίτητες για το σκοπό αυτό προϋ¬ 
ποθέσεις και επιμελείται της διαδικασίας επιλογής των 
υποψηφίων στη περίπτωση που ο αριθμός τους είναι ανώ¬ 
τερος του αριθμού εισακτέων. 

4. Παρακολουθεί τη λειτουργία των σχολών και τη διε¬ 
ξαγωγή των εξετάσεων. 

5. Λαμβάνει αποφάσεις σε οποιοδήποτε θέμα που αφο¬ 
ρά την εύρυθμη λειτουργία των σχολών, αυτεπαγγέλτως 
ή ύστερα από εισήγηση του Δ/ντή, εφόσον το θέμα δεν 
ανήκει στον κύκλο αρμοδιοτήτων άλλου οργάνου. 

6. Υποβάλλει στη ΓΓΑ εντός ενός (1) μηνός από τη λήξη 
λειτουργίας των σχολών, σχετική έκθεση, καθώς και τις 
τυχόν παρατηρήσεις της ή προτάσεις της. 

7. Επιβάλει, ύστερα από αιτιολογημένη εισήγηση του 
Δ/ντή των σχολών, στους μαθητές, ποινές αποβολής, από 
δύο (2) ημέρες μέχρι και της οριστικής αποβολής. 

8. Ο Πρόεδρος της Επιτροπής, υπογράφει μαζί με τον 
Δ/ντή των σχολών τα διπλώματα που χορηγούνται σε 
όσους αποφοιτήσουν επιτυχώς και τα οποία υποχρεώ¬ 
νουν τη Γενική Γραμματεία Αθλητισμού δια της αρμοδίας 
Δ/νσης, στην έκδοση αντιστοίχων αδειών επαγγέλματος, 
ύστερα από αίτηση των ενδιαφερομένων. 

9. Ο Πρόεδρος και δύο (2) μέλη της Επιτροπής Διοίκη¬ 
σης ορίζονται από τακτικούς υπαλλήλους της ΓΓΑ, ενώ τα 
άλλα δύο (2) μέλη ορίζονται, από έναν εκπρόσωπο της οι¬ 
κείας ομοσπονδίας και έναν εκπρόσωπο του συνδέσμου 
προπονητών του αθλήματος. Εάν δεν υπάρχει σύνδε¬ 
σμος, το μέλος αυτό ορίζεται από την ομοσπονδία του 
αθλήματος. Επίσης, η οικεία Ομοσπονδία ορίζει και τον 
Διευθυντή των Σχολών. 

• ΔΙΕΥΘΥΝΣΗ ΤΩΝ ΣΧΟΛΩΝ 

Οι σχολές διευθύνονται από τον Δ/ντή, στη θέση του 
οποίου ορίζεται ο Μ. ΦΥΣΕΝΤΖΙΔΗΣ Ο Διευθυντής των 
σχολών έχει τις ακόλουθες αρμοδιότητες: 

1. Αποφασίζει για κάθε θέμα που σχετίζεται με τη λειτουρ¬ 
γία των σχολών και που δεν ανήκει στον κύκλο αρμοδιοτή¬ 
των άλλου οργάνου για το διδακτικό, εργατικό και βοηθητι- 

κό προσωπικό, για το ωρολογιακό πρόγραμμα, τον έλεγχο 
τωνπαρουσιών καιτων απουσιώντους, τη τήρηση τηςτάξης 
και της πειθαρχίας κατά τη διάρκεια των σχολών. 

2. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
των σχολών, το διδακτικό προσωπικό και τους μαθητές. 

3. Τηρεί ενημερωτικό βιβλίο λειτουργίας των σχολών, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεωςτου διδακτικού προσωπικού. 

4. Ασκεί πειθαρχική εξουσία και έχει το δικαίωμα να 
αποβάλει μέχρι μία (1) ημέρα από τις σχολές τους μαθη¬ 
τές που δεν πειθαρχούν ή τυχόν παρεκτρέπονται. 

5. Επιβάλει την ορθή χρήση των εγκαταστάσεων και του 
χρησιμοποιούμενου αθλητικού υλικού, καθώς καιτων συ¬ 
ναφών οργάνων. 

6. Συντάσσει συγκεντρωτικό πίνακα βαθμολογίας για όλα 
τα μαθήματα στα οποία εξετάζονται οι μαθητές των σχολών 
χωριστά για κάθε σχολή, τον οποίο και υποβάλει δια της Επι¬ 
τροπής Διοίκησης στο Τμήμα Αθλητικής Επιμόρφωσης. 

7. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τις σχολές. 

8. Συντάσσει και υποβάλει στην Επιτροπή Διοίκησης 
των σχολών σε διάστημα είκοσι (20) ημερών από τη λήξη 
της, έκθεση μαζί με τις παρατηρήσεις και τις τυχόν προ¬ 
τάσεις του. 

• ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό (πτυχιούχοι ΤΕΙ ή ΑΕΙ) υπάγεται 
στη Διεύθυνση των σχολών, από την οποία ενη μερώνεται και 
με την οποία συνεργάζεται για κάθε θέμα που αφορά την 
ομαλή ενάσκηση των καθηκόντων του και την εύρυθμη λει¬ 
τουργία των σχολών. Το διδακτικό προσωπικό, υποχρεούται 
να παραδώσει στη Διεύθυνση των σχολών, τα αποτελέσμα¬ 
τα των εξετάσεων μέσα σε διάστημα έξι (6) ημερών από τη 
διεξαγωγή τους και να επανεξετάσει τους τυχόν μεταξετα- 
στέους, εφόσον υπάρχει σχετική περί δευτέρας εξεταστι¬ 
κής περιόδου, απόφαση της Επιτροπής Διοίκησης. 

• ΛΕΙΤΟΥΡΓΙΑ ΤΩΝ ΣΧΟΛΩΝ 

1. Η φοίτηση και συμμετοχή των υποψηφίων που θα ει- 
σαχθούν στις σχολές είναι υποχρεωτική σ’ όλα τα πρακτι¬ 
κά και τα θεωρητικά μαθήματα. 

2. Κάθε παράβαση των υποχρεώσεων των υποψηφίων 
που παρακολουθούν τις σχολές συνεπάγεται την επιβολή 
των ανωτέρω κυρώσεων. 

3. Οι ποινές αναγράφονται στο βιβλίο πράξεωντων σχο¬ 
λών και κοινοποιούνται εγγράφως στους μαθητές. 

Ο υποψήφιος που θα υπερβείτο 10%τωναπουσιώντων 
θεωρητικών και πρακτικών μαθημάτων δεν δικαιούται να 
λάβει μέρος στις εξετάσεις. 

• ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στις 
σχολές προτείνονται από την οικεία ομοσπονδία και το 
Σύνδεσμο προπονητών και οριστικοποιούνται με απόφα¬ 
σης της Επιτροπής Διοίκησης των σχολών. 

2. Στις σχολές δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από το άρθρο 8 
του Ν. 2683/99 του Υπαλληλικού Κώδικα σε συνδυασμό 
με τα κωλύματα που προβλέπονται από το άρθρο 3 του Ν. 
2725/99. 

Ο έλεγχος όλων των προβλεπομένων δικαιολογητικών 
γίνεται από την Επιτροπή Διοίκησης πριν από την έναρξη 
λειτουργίας των σχολών. 

3. Για να λειτουργήσουν οι σχολές η απόφαση αυτή να 


έχει ήδη δημοσιευθεί στην Εφημερίδα της Κυβερνήσεως 
ή να έχει πάρει αριθμό ΦΕΚ. Σε αντίθετη περίπτωση δεν εί¬ 
ναι δυνατή η έναρξη λειτουργίας τους. Η έναρξη λειτουρ¬ 
γίας θα πραγματοποιηθεί μία (1) εβδομάδα μετά την 
ύπαρξη αριθμού ΦΕΚ. 

ΓΙΑ ΤΗ Γ ΚΑΤΗΓΟΡΙΑ 

ΤΗ ΣΧΟΛΗ ΜΠΟΡΟΥΝ ΝΑ ΠΑΡΑΚΟΛΟΥΘΗΣΟΥΝ ΟΣΟΙ: 

1. Να έχουν ηλικία από 25-45 ετών 

2. Απολυτήριο Λυκείου 

3. Να είναι αθλητές του ΤαθΚννοπάο κάτοχοι από 2ο άαπ 
και άνω. 

ΠΑΤΗ Β'ΚΑΤΗΓΟΡΙΑ 

1. Να έχουν ηλικία από 30-50 ετών 

2. Απολυτήριο Λυκείου 

3. Να είναι προπονητές του ΤαθΙ<ννοηάο και να έχουν 
άδεια ασκήσεως επαγγέλματος Γ’ κατηγορίας 

4. Να είναι κάτοχοι από 4ο άαη και άνω. 

ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου. 

2. Ιατρική βεβαίωση (υγείας καιαρτημέλειας). 

3. Πιστοποιητικό γραμματικών γνώσεων, (απολυτήριο 
Λυκείου ή Γυμνασίου παλαιού τύπου). 

4. Αντίγραφο ποινικού μητρώου τύπου Β’ και πιστοποι¬ 
ητικό Εισαγγελικής Αρχής. 

5. Φωτοαντίγραφο αστυνομικής ταυτότητας (δύο όψεις). 
Τα δικαιολογητικά πρέπει να κατατεθούν δέκα (10) ημέρες 
πριντην έναρξη των Σχολών, στην Γ ενική Γ ραμματεία Αθλη¬ 
τισμού, Τμήμα Αθλητικής Επιμόρφωσης. 

Η Επιτροπή Διοίκησης των σχολών, με αιτιολογημένη 
απόφαση της, μπορεί να αλλάξειτηνημερομηνία έναρξης 
και τον τόπο λειτουργίας των σχολών, όταν αυτό επιβάλ¬ 
λεται από απρόβλεπτους παράγοντες. 

Κάθε θέμα που δεν προβλέπεται στη παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
των σχολών και τα πλέον εξαιρετικά θέματα με απόφαση 
του Γ ενικού Γ ραμματέα Αθλητισμού. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2000 

Με εντολή Υφυπουργού 
Ο Γενικός Γραμματέας Αθλητισμού 
ΙΩΑΝΝΗΣ ΣΓΟΥΡΟΣ 

- ♦ - 

Αριθ. 5839 (5) 

Ίδρυση Σχολής Προπονητών Άρσης βαρών Γ’ κατηγο¬ 
ρίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις 

α. Του Α.Ν. 397/68 «Περί επανασυστάσεως της Γ ενικής 
Γραμματείας Αθλητισμού καιτων αρμοδιοτήτων αυτής». 

β. Του Π.Δ. 77/85 «Οργανισμός της Γενικής Γ ραμματεί¬ 
ας Αθλητισμού». 

γ. Του Ν.2725/17-6-99 (ΦΕΚ 121/Α/99)άρθρο 136παρ. 6. 

2. Τηναριθμ. 32741/-96 (ΦΕΚ 1120/Β/96) απόφαση «Με¬ 
ταβίβαση αρμοδιοτήτων Υφυπουργού και δικαιώματος 
υπογραφής «Με εντολή Υφυπουργού» στον Γ ενικό Γ ραμ¬ 
ματέα Αθλητισμού καθώς και τους λοιπούς υπηρεσια¬ 
κούς παράγοντες». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


3. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Ιδρύεται Σχολή Προπονητών άρσης βαρών Γ’ κατηγο¬ 
ρίας η οποία θα λειτουργήσει στην Αθήνα στο ΟΑΚΑ από 
2-16/5/2000. 

Η Διοίκηση, η Διεύθυνση, η λειτουργία της σχολής και 
κάθε άλλη λεπτομέρεια, καθορίζονται ως εξής: 

• ΔΙΟΙΚΗΣΗ ΤΩΝ ΣΧΟΛΩΝ 

Η Σχολή διοικείται από πενταμελή Επιτροπή, η οποία 
συγκροτείται από τους: 

1. ΜΑΡΙΑΧΡΥΣΟΣΤΟΜΙΔΟΥ, ΠΡΟΕΔΡΟΣ 

2. ΚΩΝ/ΝΟΣ ΛΟΙΖΑΣ, ΜΕΛΟΣ 

3. ΠΟΛΥΖΟΥ ΑΛΙΚΗ, ΜΕΛΟΣ 

4. ΜΑΥΡΟΜΑΤΙΔΗΣΔΗΜΗΤΡΙΟΣ, ΜΕΛΟΣ 

5. ΓΕΡΑΚΑΡΗΣ ΒΑΣΙΛΕΙΟΣ, ΜΕΛΟΣ 

Γραμματέας της Επιτροπής Διοίκησης της Σχολής, ορί¬ 
ζεται η ΑΝΘΟΥΛΑ ΨΑΡΙΔΟΥ, μόνιμος υπάλληλος της Γ ε¬ 
νικής Γ ραμματείας Αθλητισμού. 

Υπόλογος της Επιτροπής Διοίκησης της Σχολής ορίζε¬ 
ται ο ΛΕΩΝ ΙΔΑΣ ΛΥΤΡΑΣ, μόνιμος υπάλληλος της Γ ενικής 
Γ ραμματείας Αθλητισμού, που υποχρεούται να υποβάλει 
απολογισμό δαπανών μέσα σε (4) μήνες από τη λήξη λει¬ 
τουργίας της σχολής, κοινοποιώντας τον και στο Τμήμα 
Αθλητικής Επιμόρφωσης. 

Η Επιτροπή διοίκησης, έχει τις ακόλουθες αρμοδιότητες: 

1. Εισηγείται τα κατάλληλα πρόσωπα για την απασχό¬ 
ληση τους στα καθήκοντα του διδακτικού προσωπικού τα 
οποία οριστικοποιούνται με απόφαση του Γενικού Γραμ- 
ματέα Αθλητισμού. 

2. Καταρτίζει και υποβάλλει για έγκριση στον Γενικό 
Γραμματέα Αθλητισμού αναλυτικό προϋπολογισμό δα¬ 
πανών της σχολής ύστερα από εισήγηση του Τμήματος 
Αθλητικής Επιμόρφωσης. 

3. Ελέγχει τα δικαιολογητικά των υποψηφίων που θα 
φοιτήσουν στη σχολή, συντάσσειτον πίνακα όσων συγκε¬ 
ντρώνουν τις απαραίτητες για το σκοπό αυτό προϋποθέ¬ 
σεις και επιμελείται τη διαδικασία επιλογής των υποψη¬ 
φίων στη περίπτωση που ο αριθμός τους είναι ανώτερος 
του αριθμού εισακτέων. 

4. Παρακολουθεί τη λειτουργία της σχολής και τη διε¬ 
ξαγωγή των εξετάσεων. 

5. Λαμβάνει αποφάσεις σε οποιοδήποτε θέμα που αφο¬ 
ρά την εύρυθμη λειτουργία της σχολής, αυτεπάγγελτα, ή 
ύστερα από εισήγηση του Δ/ντή, εφόσοντο θέμα δεν ανή¬ 
κει στον κύκλο αρμοδιοτήτων άλλου οργάνου. 

6. Υποβάλλει στη ΓΓΑ εντός ενός (1) μηνός από τη λήξη 
λειτουργίας της σχολής, σχετική έκθεση, καθώς και τις 
τυχόν παρατηρήσεις της ή προτάσεις της. 

7. Επιβάλει, ύστερα από αιτιολογημένη εισήγηση του 
Δ/ντή της σχολής, στους μαθητές, ποινές αποβολής, από 
δύο (2) ημέρες μέχρι και της οριστικής αποβολής. 

8. Ο Πρόεδρος της Επιτροπής, υπογράφει μαζί με τον 
Δ/ντή της σχολής τα διπλώματα που χορηγούνται σε 
όσους αποφοιτήσουν επιτυχώς και τα οποία υποχρεώ¬ 
νουν τη Γενική Γραμματεία Αθλητισμού δια της αρμοδίας 
Δ/νσης, στην έκδοση αντιστοίχων αδειών επαγγέλματος, 
ύστερα από αίτηση των ενδιαφερομένων. 

9.0 Πρόεδρος και δύο (2) μέλη της Επιτροπής Διοίκησης 
ορίζονται από τακτικούς υπαλλήλους της ΓΓΑ, ενώ τα άλλα 
δύο (2) μέλη ορίζονται, από έναν εκπρόσωπο της οικείας 
ομοσπονδίας και έναν εκπρόσωπο του συνδέσμου προπο¬ 
νητών του αθλήματος. Εάν δεν υπάρχει σύνδεσμος, το μέ¬ 
λος αυτό ορίζεται από την ομοσπονδία του αθλήματος. Επί¬ 


σης, η οικεία Ομοσπονδία ορίζει καιτον Διευθυντή των Σχο¬ 
λών. 

• ΔΙΕΥΘΥΝΣΗ ΤΩΝ ΣΧΟΛΩΝ 

Η σχολή διευθύνεται από τον Δ/ντή, στη θέση του οποί¬ 
ου ορίζεται ο ΣΩΡΑΣ ΑΛΕΞΑΝΔΡΟΣ. 

Ο Διευθυντής της σχολής έχει τις ακόλουθες αρμοδιό¬ 
τητες: 

1. Αποφασίζει για κάθε θέμα που σχετίζεται με τη λει¬ 
τουργία της σχολής και που δεν ανήκει στον κύκλο αρμο¬ 
διοτήτων άλλου οργάνου για το διδακτικό, εργατικό και 
βοηθητικό προσωπικό, για το ωρολογιακό πρόγραμμα, 
τον έλεγχο των παρουσιών και των απουσιών τους, τη τή¬ 
ρηση της τάξης και της πειθαρχίας κατά τη διάρκεια λει¬ 
τουργίας της Σχολής. 

2. Επιφέρει τις έκτακτες τροποποιήσεις του προγράμ¬ 
ματος ενημερώνοντας έγκαιρα την Επιτροπή Διοίκησης 
της σχολής, το διδακτικό προσωπικό και τους μαθητές. 

3. Τηρεί ενημερωτικό βιβλίο λειτουργίας της σχολής, 
απουσιολόγιο, βιβλίο διδακτέας ύλης καθώς και τα πρα¬ 
κτικά συνεδριάσεως του διδακτικού προσωπικού. 

4. Ασκεί πειθαρχική εξουσία και έχει το δικαίωμα να 
αποβάλει μέχρι μία (1) ημέρα απότη σχολή τους μαθητές 
που δεν πειθαρχούν ή τυχόν παρεκτρέπονται. 

5. Επιβάλει την ορθή χρήση των εγκαταστάσεων και του 
χρησιμοποιούμενου αθλητικού υλικού, καθώς και των συ¬ 
ναφών οργάνων. 

6. Συντάσσει συγκεντρωτικό πίνακα βαθμολογίας για 
όλα τα μαθήματα στα οποία εξετάζονται οι μαθητές της 
σχολής, τον οποίο και υποβάλει δια της Επιτροπής Διοί¬ 
κησης στο Τμήμα Αθλητικής Επιμόρφωσης. 

7. Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τη σχολή. 

8. Συντάσσει και υποβάλει στην Επιτροπή Διοίκησης της 
σχολής σε διάστημα είκοσι (20) ημερών από τη λήξη της, έκ¬ 
θεση μαζί με τις παρατηρήσεις και τις τυχόν προτάσεις του. 

• ΔΙΔΑΚΤΙΚΟ ΠΡΟΣΩΠΙΚΟ 

Το διδακτικό προσωπικό (πτυχιούχοι ΤΕΙ ή ΑΕΙ) υπάγε¬ 
ται στη Διεύθυνση της σχολής από την οποία ενημερώνε¬ 
ται και με την οποία συνεργάζεται για κάθε θέμα που αφο¬ 
ρά την ομαλή ενάσκηση των καθηκόντων του και την εύ¬ 
ρυθμη λειτουργία της σχολής. 

Το διδακτικό προσωπικό, υποχρεούται να παραδώσει 
στη Διεύθυνση της σχολής τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μεταξεταστέους, 
εφόσον υπάρχει σχετική περί δευτέρας εξεταστικής πε¬ 
ριόδου, απόφαση της Επιτροπής Διοίκησης. 

• ΛΕΙΤΟΥΡΓΙΑ ΤΩΝ ΣΧΟΛΩΝ 

1. Η φοίτηση και συμμετοχή των υποψηφίων που θα ει- 
σαχθούν στη σχολή είναι υποχρεωτική σ’ όλα τα πρακτικά 
και τα θεωρητικά μαθήματα. 

2. Κάθε παράβαση των υποχρεώσεων των υποψηφίων 
που παρακολουθούν τη σχολή συνεπάγεται την επιβολή 
των ανωτέρω κυρώσεων. 

3. Οι ποινές αναγράφονται στο βιβλίο πράξεωντης σχο¬ 
λής και κοινοποιούνται εγγράφως στους μαθητές. 

Ο υποψήφιος που θα υπερβείτο 10%τωναπουσιώντων 
θεωρητικών και πρακτικών μαθημάτων δεν δικαιούται να 
λάβει μέρος στις εξετάσεις. 

• ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Οι γενικές και ειδικές προϋποθέσεις συμμετοχής στη 
σχολή προτείνονται από την οικεία ομοσπονδία και το 

Σύνδεσμο προπονητών και οριστικοποιούνται με απόφα¬ 
ση της Επιτροπής Διοίκησης της σχολής. 

2. Στη σχολή δεν γίνονται δεκτοί όσοι έχουν τιμωρη¬ 
θεί για ποινικά αδικήματα που προβλέπονται από το 
άρθρο 8 Ν. 2683/99 Υ.Π. σε συνδυασμό με τα κωλύμα¬ 
τα που προβλέπονται από το άρθρο 3 του Ν.2725/99. 

Ο έλεγχος όλων των προβλεπομένων δικαιολογητικών 
γίνεται από την Επιτροπή Διοίκησης πριν από την έναρξη 
λειτουργίας της σχολής. 

3. Για να λειτουργήσει η σχολή πρέπει η απόφαση αυτή 
να έχει ήδη δημοσιευθεί στην Εφημερίδατης Κυβερνήσε- 
ως ή να έχει πάρει αριθμό ΦΕΚ. Σε αντίθετη περίπτωση 
δεν είναι δυνατή η έναρξη λειτουργίας της. 

Η έναρξη λειτουργίας θα πραγματοποιηθεί μία (1) 
εβδομάδα μετά την ύπαρξη αριθμού 

• ΤΗ ΣΧΟΛΗ ΜΠΟΡΟΥΝ ΝΑ ΠΑΡΑΚΟΛΟΥΘΗΣΟΥΝ ΟΣΟΙ: 

1. Έχουν ηλικία από 20-55 ετών 

2. είναι απόφοιτοι Γυμνασίου και έχουν ένα από τα πα¬ 
ρακάτω κριτήρια: 

α. έχουν δετή αγωνιστική δραστηριότητα και έχουν κα¬ 
τακτήσει 1η, 2η, ή 3η θέση σε πανελλήνιους αγώνες ή, 

β. έχουν δετή προπονητική προϋπηρεσία σε σωματεία 
της ΕΟΑΒ ή 

γ. έχουν δετή αγωνιστική δραστηριότητα και δύο συμ¬ 
μετοχές σε αγώνες με την εθνική ομάδα. 

Η αγωνιστική δραστηριότητα των παραπάνω θα βεβαι¬ 
ώνεται με έγγραφο της Ομοσπονδίας. 

• ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Αίτηση ενδιαφερομένου. 

2. Ιατρική βεβαίωση (υγείας και αρτιμέλειας). 

3. Πιστοποιητικό γραμματικών γνώσεων, (Απόφοιτοι 
Γ υμνασίου, ή Λυκείου). 

4. Αντίγραφο ποινικού μητρώου τύπου Β’ και πιστοποι¬ 
ητικό Εισαγγελικής Αρχής. 

5. Φωτοαντίγραφο αστυνομικής ταυτότητας (δύο όψεις). 

Τα δικαιολογητικά πρέπει να κατατεθούντουλάχιστον 

δέκα (10) ημέρες πριν την έναρξη της Σχολής στην Γ ε¬ 
νική Γραμματεία Αθλητισμού, Τμήμα Αθλητικής Επιμόρ¬ 
φωσης. 

Η Επιτροπή Διοίκησης της σχολής, με αιτιολογημένη 
απόφαση της, μπορεί να άλλαξε την ημερομηνία και τον 
τόπο λειτουργίας της σχολής, όταν αυτό επιβάλλετα από 
απρόβλεπτους παράγοντες. 

Κάθε θέμα που δεν προβλέπεται στη παρούσα απόφα¬ 
ση, θα ρυθμίζεται με απόφαση της Επιτροπής Διοίκησης 
της σχολής και τα πλέον εξαιρετικά θέματα με απόφαση 
του Γ ενικού Γ ραμματέα Αθλητισμού. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2000 

Με εντολή Υπουργού 
Ο Γ ενικός Γ ραμματέας Αθλητισμού 

ΙΩΑΝΝΗΣ ΣΓΟΥΡΟΣ 


Αριθ. 7001/2/289-θ (6) 

Ανακαθορισμός τηςτοπικήςαρμοδιότηταςτου Τμήματος 
Τροχαίας Καρδίτσας της Αστυνομικής Διεύθυνσης 
Καρδίτσης. 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α’-152), όπως το τελευταίο άρθρο αντικαταστάθη- 
κε μετο άρθρο 1 παρ. 1 του Ν. 1590/1986 (Α’-49). 

2. Τις διατάξεις του άρθρου 29Ατου Ν. 1558/1985 «Κυβέρ¬ 
νηση και Κυβερνητικά Όργανα» (Α’-137), το οποίο προστέθη¬ 
κε μετο άρθρο 27 του Ν. 2081/1992 (Α’-154) και τροποποιή¬ 
θηκε μετο άρθρο 1 παρ. 2 εδάφ. α’ του Ν. 2469/1997 (Α’- 38). 

3. Τιςδιατάξειςτου άρθρου 1 περ. β’εδάφ. 25 και 27της 
7004/3/26-ιγ από 10-3-1999 απόφασης του Υπουργού Δη¬ 
μόσιας Τάξης «Μεταβίβαση αρμοδιοτήτων στο Γενικό 
Γ ραμματέα, τον Αρχηγό της Ελληνικής Αστυνομίας, τους 
Προϊσταμένους των Κλάδων και άλλα όργανατου Υπουρ¬ 
γείου Δημόσιας Τάξης» (Β’- 218). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1. 

Ανακαθορισμός τοπικής αρμοδιότητας. 

Ανακαθορίζεται η τοπική αρμοδιότητα του Τμήματος 
Τροχαίας Καρδίτσας ως εξής: 

Έδρα: Καρδίτσα. 

Περιφέρεια: Ταυτίζεται με την περιφέρεια του ομώνυ¬ 
μου Αστυνομικού Τμήματος και έχει αρμοδιότητα σε θέ¬ 
ματα της ειδικής αποστολής του. 

Γ ια τα ίδια θέματα έχει αρμοδιότητα και στο κατωτέρω 
οδικό δίκτυο: 

α. ΕΘΝΙΚΟ: Σ’ ολόκληρο το εθνικό οδικό δίκτυο δικαιο¬ 
δοσίας Αστυνομικής Διεύθυνσης Καρδίτσης. 

β. ΕΠΑΡΧΙΑΚΟ: α) Καρδίτσης-Λουτρών Σμοκόβου. β) Καρ¬ 
δίτσης - Μουζακίου, μέσω Φαναριού, μέχριτέλους ορίωντης 
Κοινότητας Καππά. γ) Καρδίτσης - Παλαμά - Βλοχού. δ) Καρ¬ 
δίτσης -Μουζακίου, μέχριτης Κοινότητας Ριζοβουνιού, μέχρι 
τέλους ορίων της Κοινότητας Μαγουλίτσας. ε) Καρδίτσης - 
Φράγματος Ταυρωπού και στ) Καρδίτσης - Λαρίσης, μέσω 
Ματαράγκας, μέχρι του 36ου χλμ., περιλαμβανομένου του 
από το 30,500 χλμ.περιφερειακώςτου οικισμού Συκεών νέου 
οδικού τμήματος και εξαιρουμένου του διερχομένου μέσω 
του ιδίου οικισμού αντιστοίχου παλαιού τμήματος. 

Άρθρο 2. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδατης Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2000 

Ο Αργηγός 
Αντιστράτηγος 

ΙΩΑΝΝΗΣ ΓΕΩΡΓΑΚΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.θί.^ 

Θ-ΓΠ3Π: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α" (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β" (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ" (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































